Հուշամրցաշար, որն արդեն 4 տարի անցկացվում է Բյուրեղավանի մարզադպրոցում: Մարզադպրոցի սան, վաղամեռիկ Գոռ Մանուկյանն արդեն 5 տարի մեզ հետ չէ, սակայն նրա ընկերներն ամեն տարի այս օրերին նախաձեռնում ու անց են կացնում Գոռ Մանուկյանի անվան հուշամրցաշար: Հայաստանի տարբեր համայնքներից, 100-ից ավել սամբիստներ նոյեմբերի 4-ին մասնակցեցին մանկապատանեկան մրցաշարին: Բարի ու լուսավոր ընկերոջն ընկերները մեծարում էին հենց այս ձևաչափով: Դպրոցի մարզիչներ Հայկ Եղյանի, Վոլոդյա Մխոյանի, Էդգար Բաբախանյանի, տնօրեն՝ Նորիկ Տերտերյանի գլխավորությամբ և ընկերների աջակցությամբ կայացավ առաջնությունը, ինչը նաև դաստիարակչական բնույթ էր կրում: Մարզադահլիճում Գոռի շունչն էր, կենդանի ներկայությունը: Որդին՝ Գուրգենը ամեն ինչով հիշեցնում է հորը: Նրա էմոցիաները փոխանցվում էր մասնակիցներին և ոգևորում: Ասում են. «Մարդն ապրում է այնքան, ինչքան իր մասին հիշում են»… Այս խոսքերը հիշեցնում են Գոռին: Հուշամրցաշարի ավարտին հաղթող մարզիկները պարգևատրվեցին Գոռ Մանուկյանի անվանական հուշամեդալներով ու պատվոգրերով: Խորհրդանշական 41կգ քաշային մարզիկը՝ բյուրեղավանցի Ալեքս Իսրայելյանն արժանացավ հատուկ պարգևի: Տարբեր քաշային կարգերում հաղթող ճանաչված թվով 12 մարզիկներ պարգևատրվեցին անվանական հուշամեդալներով և պատվոգրերով: